ע'אנם בן סעד אאל סעד

ע'אנם בן סעד אַאל סעד (בערבית: غانم بن سعد ال سعد; נולד ב-23 באוגוסט 1964) הוא איש עסקים קטרי. הוא יושב ראש חברת GSSG (ע'אנם בן סעד אאל סעד ובניו) אחזקות, חברת אחזקות משפחתית פרטית המשקיעה בעשרות מגזרים וחברות בקטר וברחבי העולם.

אאל סעד עמד בקשר עם גורמים בכירים בלשכתו של ראש ממשלת ישראל בנימין נתניהו במסגרת פרשת קטרגייט וכן שימש חוליה מקשרת להעברת הסיוע הקטרי לרצועת עזה במזוודות המזומנים שעברו מנתב"ג לחמאס, כסף ששימש בין היתר למתקפת 7 באוקטובר.

 השכלה 
אאל סעד נולד בדוחה, קטר. הוא בעל תואר ראשון במדעי החברה מאוניברסיטת קטר ותואר שני במדיניות חברתית ומנהל מאוניברסיטת קנט הבריטית. בנוסף הוא בעל דוקטורט בעסקים קטנים ובינוניים מאוניברסיטת גריניץ', לונדון.

 קריירה 
בתחילת דרכו עבד במשרד המשפטים ובמועצה העליונה לתכנון בקטר, וב-1998 כיהן כדירקטור במשרד לענייני קבינט של קטר. נכון לשנת 2025 הוא מכהן כשגריר במשרד החוץ הקטרי. הוא שימש כיועץ לראש ממשלת קטר, חמד בן ג'אסם בן ג'אבר אאל ת'אני להשקעות מסחריות עבור הקרן הריבונית של קטר, שם המליץ על מספר רכישות בין-לאומיות.

ב-1993 הקים את קבוצת ג'רסי, אשר בשנת 2007 הפכה לקבוצת GSSG (Ghanim Bin Saad Al Saaad& Sons Group) אחזקות, בה הוא משמש כיו"ר. הקבוצה כוללת יותר מ-40 חברות ברחבי העולם בתחומי הנדל"ן, השקעות פיננסיות, חינוך, תעופה, טכנולוגיית רכב, תחבורה ימית, ייצור, קבלנות, הנדסה, טכנולוגיות מידע ותקשורת, תקשורת בבתי חולים, כושר ובתי חולים. המטה של החברה נמצא בקטר עם סניפים בלונדון, קהיר וסינגפור.GSSG Holdings.

החברות הבנות של הקבוצה כוללות את Reason Jet, מפעילת המטוסים הפרטיים הראשונה במזרח התיכון, שלה טרמינל פרטי בקטר והיא מציעה שירותי ניהול והשכרת מטוסים. בתחום המדיה והטכנולוגיה מחזיקה הקבוצה ב־Media Group International המספקת שירותים לערוצי טלוויזיה, אולפני קולנוע ומפעילי רשתות בתחומי תקשורת, שידור, מערכות משולבות ופתרונות אבטחה. בבעלות GSSG גם בנק Century Banking Corporation Lt במאוריציוס.

בין השנים 2006–2011 כיהן אאל סעד כיו"ר ומנכ"ל חברת Barwa Real Estate, בה פיקח על נכסים בשווי כ-17.9 מיליארד דולר.

כיהן גם כחבר דירקטוריון ומנכ"ל Qatari Diar - זרוע ההשקעות בנדל"ן של קרן ההשקעות של קטר (QIA). הקרן הייתה מעורבת בבניית העיר רוואבי, העיר המתוכננת הראשונה בגדה המערבית. בשנת 2008, חברה הקרן ל־Massar International בבעלות איש העסקים בשאר אל-מסרי, להקמת חברת Bayti Real Estate Investment Company, אשר הופקדה על פיתוח ובניית רוואבי. פרויקט זה, בעלות של כ-1.4 מיליארד דולר, נועד לספק דיור בר-השגה עבור פלסטינים, עם תכנון לאכלס כ-40,000 תושבים. נכון לשנת 2024, מספר התושבים בפועל נמוך משמעותית מהצפוי - רק 5,000 איש.

אאל סעד הוא גם יו"ר קבוצת Oryx ו-LAMAT, חברות המתמקדות במגזר האנרגיה העולמי ועוסקות בקידום המעבר למודלים של אנרגיה עם פליטה נמוכה. LAMAT הוקמה ב-2017, ו-Oryx Group הוקמה ב-2020 והיא פעילה במיוחד באיים הקריביים ובאמריקה הלטינית.

אאל סעד היה חבר בוועדת הכביש בין בחריין לקטר . הוא היה יו"ר חברת הרכבות של קטר (Qatar Railways) בשנים 2010–2011. הוא גם כיהן בתפקיד יו"ר הדירקטוריון וחבר מועצת המנהלים של חברות בנות וחברות כלולות שונות של קטר דיאר (2008 עד 2011) וחברת הנדל"ן ברווה (ינואר 2006 – אפריל 2011). חברת נדל"ן חצי ממשלתית שבבעלות 45% של קטר דיאר ו-55% ממנה רשומים בבורסת דוחה. אאל סעד הוא חבר במועצת המנהלים של קרן ההשקעות קטר.

אאל סעד הוא יו"ר חברות האנרגיה Oryx Group ו-LAMAT.

הוא גם משקיע עוגן ב-Pont Capital.

 תפקידים נוספים 
אאל סעד מדורג במקום ה-12 ברשימת בעלי הנכסים במזרח התיכון. הוא צוין במקום ה-27 ברשימת הכוח הערבי לעסקים בקטר של 2012.

אאל סעד הצטרף לאספת הצדקה הכללית של קטר בשנת 2001. הוא הפך לחבר מועצת המנהלים בשנת 2001. הוא מונה ליו"ר האספה ב-13 באוקטובר 2010 והוא משמש כיושב ראש גם היום.

משנת 2009 ניהל את מערך תמיכת קטר בחמאס והסדרת התשלומים מקטר לממשל חמאס ברצועת עזה, הכולל סיוע הומניטרי, שיקום וסיוע כלכלי.

אאל סעד היה דובר בהשתתפות בכנס "חידוש העולם הערבי" במכון הערבי בפריז, ינואר 2015 יחד עם נשיא צרפת פרנסואה הולנד, שר החוץ הצרפתי לורן פביוס, ז'אק לאנג, נשיא המכון העולמי הערבי ומנהיגים בין-לאומיים רבים אחרים המוקדשים לבניית קשרים חזקים יותר בין כל הדתות.

אאל סעד קיבל את התואר 'דאטוק', ממלך מלזיה.

 פילנתרופיה 
בין השנים 2010–2013 כיהן כיו"ר Qatar Charity, קרן סיוע הומניטרי קטרית לא ממשלתית המספקת תמיכה לאוכלוסיות נזקקות ופועלת גם בעזה.

עומד בראש Al Jazeera Academy ו-Taalum Group, הפועלות לקידום יוזמות חינוכיות.

 חשדות לפלילים 
אאל סעד ניהל קרן בשם Oryx שעל פי החשד שילמה שוחד בסך 22 מיליון דולר ליושב ראש התאחדות הכדורגל פיפ"א בברזיל, ריקרדו טיקסיירה, באמצעות העברת הסכום לחשבונו בבנק Pasche Monaco וזאת על מנת שיתמוך בבחירת קטר למארחת מונדיאל 2022. העסקה נחקרה על ידי הרשויות האמריקאיות והברזילאיות.

 קישורים חיצוניים 
 GSSG Holding
 Rizonjet

 הערות שוליים 

קטגוריה:קטרים שנולדו ב-1964
קטגוריה:פרשת הקשר בין לשכת נתניהו לממשלת קטר